Na die verkiesing van 1948 was daar geen twyfel daaraan dat enigiemand wat enigsins in aanmerking wou kom vir magsposisies, aan die Broederbond moes behoort nie. Aan die begin het die ding nog ietwat gewerk soos dit seker be-oog is, want daar was heelwat Smelters in magsposisies en ook Engelse wat nie aan die Broederbond behoort het nie, en dit het tyd geneem om van hulle ontslae te raak. Die studente by die Universiteit van Stellenbosch was bewus van die stryd onder die professore tussen die wat Broederbonders was en dié wat teen die Broederbonders was. ( Almal van hulle was Afrikaners, maar nie almal Broederbonders nie. Die stryd het meestal gegaan oor wie bevorder sou word en wie nuut aangestel sou word. Maar daar was ook duidelik gevegte oor wat in die sillabus van sekere Geskiedenis-vakke aangebied sou word.) Die grap het eers begin in die jare daarna, toe die tweede geslag van Broederbond-bevoordeeldes met die mag in hulle hande gesit het. Toe was daar kompetisie ( onder mense wat aan die Broederbond behoort) om te sien watter poste jy kan kry deur "iemand te ken." So het ek gesien dat by die vorige Adams College, wat nou Amanzimtoti Training and High School geheet het, die man wat eintlik die hoof moes word (nadat die vorige hoof, deur almal gesien as aangestel omdat hy die Verwoerd-kinders gebabysit het, die pos verlaat het vir 'n aanstelling aan 'n Universiteit) oor die hoof gesien is en die 29 jarige Jaap Strydom aangestel is, bloot omdat sy vrou die dogter was van iemand hoër op in die Departement van Bantoe-Onderwys. Ek kan nou nog die kyk in die oë van die vrou van Bonus Willemse sien, toe sy hoor dat haar man, met baie jare van onderwys in swart skole, en baie meer akademiese kwalifikasies as Jaap Strydon, oor die hoof gesien is. 'n Ander geval van wat met jou gebeur het, selfs al was jy lid van die Broederbond maar jy het nie die "regte" mense geken nie, het ek eers hier in Kanada 'n paar jaar gelede uitgevind. Dis toe 'n besoeker ons vertel dat sy en haar man na hulle in Stellenbosch klaargemaak het, na die Transkei gegaan het en in swart skole begin skoolhou het. ( Sy was die dogter van 'n witman wat nog voor 1948 aangestel is om die swartes van die Transkei in die wit parlement te verteen- woordig, en hulle het seker aangeneem dat haar pa se stand die pad vir hulle maklik sou maak.) Sy het egter bitter vertel hoe hulle altyd in kleinerige skole aangestel is, en nooit, as hulle aansoek doen, in die groter skole in die groter dorpe plek kon kry nie. Want hierdie posisies is altyd volgemaak deur vriende van die persoon aan die hoof van die Transkeise Skoolsisteem, gewoonlik mense uit Transvaal, wat vantevore in blanke skole was en nou aansoek gedoen het vir vise-prinsipale en prinsipale. Ek neem aan, sover baantjies vir boeties ook in die huidige SA sisteem woed, mens dieselfde verskynsel sou kry. Maar dit was veral giftig in die apartheidsjare, toe die mag en die magsposisies hoofsaaklik in die hande van omtrent drie miljoen Afrikaners beland het. Gloudina
"Hessie" wrote in message news:c386935b-0a47-4c81-9d51-8b523d2df060@k37g2000hsf.google groups.com... > Verwoerd-kinders gebabysit het Vegter van die Afrikaanse taal - Vlieg in jou moer in !